جنينة الحيوانات هيا منشأه بيكون فيها حيوانات فى اقفاص او اماكن فى كتير من الاحيان بتكون مشابهه للبيئه الاصليه بتاعتها و بيتم فيها رعايتها و عرضها للجمهور و احيانا بيتم تربيتها بهدف التكتير و المحافظه عليها من الانقراض و كمان دراستها. اقدم جنينة حيوانات معروفه اتلاقت فى اعمال التنقيب فى هيراكونبوليس فى مصر و بترجع لسنة 3500 قبل الميلاد و كان فيها فرس النهر و فيله و بابون و قطط بريه, الملك آشور بيل كالا ملك الامبراطوريه الآشوريه الوسطى عمل كمان جناين حيوانات و نباتات فى القرن الحداشر قبل الميلاد, فى القرن التانى قبل الميلاد الامبراطوره الصينيه تانكى بنت "بيت للغزلان" و الملك وين اوف تشو كان عنده جنينة حيوان مساحتها 1500 فدان اسمها لينج يو او جنينة الذكاء, و من هواة جمع الحيوانات المعروفين كمان الملك سليمان من مملكه اسرائيل و يهوذا و الملكه سميراميس و الملك آشور بانيبال ملك اشور و الملك البابلى نبوخذ نصر, فى القرن الرابع قبل الميلاد كانت جناين الحيوان موجوده فى معظم دول المدن اليونانيه, كمان الاسكندر الاكبر بعت الحيوانات اللى لاقاها فى بعثاته العسكريه لليونان.